**PROCES VERBAL**

**Nr. 18 din 17.08.2015**

***al ședinței Consiliului de Observatori al Instituției Publice Naționale a Audiovizualului Compania „Teleradio-Moldova”***

**Au fost prezenți**

***membrii Consiliului de Observatori*: DELEU Doina, GROZAVU Petru, CĂLUGĂRU Larisa, NISTOR Stela, ȚAPEȘ Vitalie, VASILACHE Ludmila.** **Membrul CO, GUREZ Lilia a lipsit motivat.**

**Invitați:**

**Olga Bordeianu,** Președinte al IPNA Compania ”Teleradio-Moldova”;

**Gheorghișenco** **Veaceslav** – Director interimar al radiodifuziunii al IPNA Compania ”Teleradio-Moldova”;

**Stelea Tatiana** – Vicedirector, șef Serviciu planificare și control;

**Covali Vitalie** – Specialist principal Serviciul juridic;

**Guţu Alexandru** – Șef centrul tehnic;

**Bunduchi Tatiana** – Șef serviciu ”Radio Moldova Tineret”.

În conformitate cu pct. 36 - 37 din *Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr. 1/3 din 09.02.2007*, *modificat prin Hotărârea Consiliului de Observatori nr. 11 din 17.03.2015*.

Preşedintele Consiliului de Observatori al IPNA Compania „Teleradio-Moldova” a constatat, conform pct. 16 din *Regulamentul CO* ca fiind deliberativă şedinţa CO cu prezenţa a 6 membri CO şi lipsa motivată a membrului CO – Lilia GUREZ, respectiv a propus începerea şedinţei CO.

**S-a votat începerea şedinţei, ora 16:00: „PRO” – 6 voturi (D. Deleu; P. Grozavu; L. Călugăru; S. Nistor; V. Țapeș; L. Vasilache)**

Preşedintele Consiliului de Observatori al IPNA Compania „Teleradio-Moldova” a dat citirii subiectele din Ordinea de zi şi a supus votului O**rdinea de zi cu următoarele subiecte:**

1. *Analiza audienţei postului public de televiziune ”Moldova 1” în primul semestru 2015.*
2. *Analiza fişelor de cost ale emisiunilor de la radiodifuziune în 2015.*

**S-a votat: „PRO” – 6 voturi (D. Deleu; P. Grozavu; L. Călugăru; S. Nistor; V. Țapeș; L. Vasilache)**

**Subiectul nr. 1 -** *Analiza audienţei TV Moldova 1 în primul semestru 2015*

Președintele IPNA Compania ”Teleradio-Moldova”, Olga Bordeianu, a făcut o prezentare a raportului privind audiența postului public de televiziunea ”Moldova 1”, referindu-se la ascendența audienței pentru anul 2015 comparativ cu anul 2014, menționînd faptul că aceste scăderi de audiență au legătură cu directă cu micșorarea TVR-ului la toate posturile de televiziune din Republica Moldova, adică telespectatorii au trecut la un al mod de informare precum internet, etc. Raportul cuprinde informație cu referire la audiența TV ”Moldova 1” nord, centru, sud pentru anii 2014-2015, în orele de maxima audiență. Conform spuselor sale, cea mai mare audiență TV ”Moldova 1” o are în mediul rural și cea mai mică audiență o dețină în Chișinău. Cu referire la profilul audienței, Olga Bordeianu a menționat că acesta nu a suferit schimbări în comparație cu anii precedenți.

Dl Țapeș a solicitat că în următoarea prezentare a acestui raport să fie prezentată informația audienței postului TV ”Moldova 1” în comparație cu alte posturi din țară pentru anul 2014.

Cu referire la întrebarea adresată de dna Vasilache vizavi de acțiunile care ar trebui întreprinse pentru a ameliora situația, dna Olga Bordeianu a menționat că, ei urmează să decidă ce vor face în continuare cu procesul achiziționare a contentului, deoarece primii pași deja au fost făcuți, au fost trimise scrisori la Comisia parlamentară de profil și la Consiliul Coordonator al Audiovizualului, vor analiza foarte minuțios fișele de cost și vor lucra la grilă pentru a o face mai eficientă.

Dna Nistor S. s-a arătat surprinsă să descopere că cea mai mare audiență la postului public o au emisiunile religioase. Dna Bordeianu a spus că acest lucru se datorează audienței din mediul rural și persoanelor cu vârsta - 60+.

Președintele CO, a menționat că fără directorul postului public de televiziune ”Moldova 1” este foarte greu de examinat acest raport deoarece dumnealui ar fi cel mai indicat să prezinte această informație și să dea mai multe detalii și să prezinte și fișele de cost a emisiunilor pentru postul ”Moldova 1”.

Președintele IPNA Compania ”Teleradio-Moldova”, Olga Bordeianu, a propus de a examina raportul privind audiența postului public de televiziunea ”Moldova 1”, o dată la 3 luni.

Dl P. Grozavu a menționat că materialul informativ prezentat arată două lucruri foarte clare:

1. Îmbătrânim constant și sigur și toate problemele acestei îmbătrâniri trebuie căutate în grila de emisie;
2. Grila de emisie trebuie revăzută per ansamblu. Lucrurile trebuiesc revăzute din talpă, de la titlul unor emisiuni, conținut, domeniu, prezentare, volum de emisie, ora de emisie, regie, imagine - mă refer la munca operatorilor. Regia de multe ori e una statică, avem emisiuni în care camerele de luat vederi adorm pe ”obiect” sau ”subiect”. Pentru Caietul de Sarcini 2016 avem nevoie să ni se prezinte o grilă de emisie dacă nu nouă - că e timp puțin, cel puțin una revăzută substanțial ca concept și realizare.

Schimbările în grilă nu se fac toate o dată, în primul rînd se analizează și se decide cum se va proceda în continuare. În cazul în care vor fi făcute mai multe schimbări în grilă atunci există riscul de pierdere a audienței, a conchis dna Bordeianu. De aceea, dumneaei a propus de a reveni la subiectul dat după data de 14 septembrie, în care va prezenta o analiză a grile de emisie pentru toamnă-iarnă pentru anii 2015-2016.

Președintele CO a propus să se ia act de raportul prezentat cu recomandările la el, așa gen de informație să fie analizată trimestrial, în a doua jumătate a lunii septembrie să fie convocată o ședință în care se va analiza grila de emisie detaliată a postului public de televiziune pentru toamnă-iarnă pentru anii 2015-2016.

**S-a votat: „PRO” – 6 voturi (D. Deleu; P. Grozavu; L. Călugăru; S. Nistor; V. Țapeș; L. Vasilache).**

**Subiectul nr. 2 -** *Analiza fişelor de cost ale emisiunilor de la radiodifuziune în 2015.*

Dl. Gheorghișenco, în calitatea sa de director interimar al postului de radio ”Radio Moldova” a prezentat și explicat procedura formării fișei de post pentru emisiuni, menționând faptul că aceasta începe de la echipa de creație care vine cu anumite estimări de câte ore se lucrează pe fiecare segment, după care aceste informații sunt prelucrate de serviciu de planificare și specialiștii tehnici care notează în fiecare caz în parte de ce este nevoie la elaborarea emisiunilor. În ceea ce privește costurile în general, dl Gheorghișenco a menționat că cele mai scumpe sunt emisiunile pentru ”Radio Moldova Actualități” deoarece sunt incluse și de costurile pentru emițătoare.

În cadrul ședinței CO, dna L. Călugăru a amintit de raportul Curții de Conturi ce ține de atenționarea Companiei cu referire la achitarea onorariilor în lipsa unui Regulament. Dl Gheorghișenco a menționat că pînă la momentul de față onorariile se achită deoarece acest lucru este prevazut într-un ordin semnat de fostul președinte IPNA Compania ”Teleradio-Moldova”.

Dl Grozavu a remarcat faptul că problema onorariilor este una mai veche, care este în contradicție cu regulamentele de activitate ale TRM și cele de remunerare a muncii personalului de creație și a propus ca subiectul cu privire la onorarii să fie examinat într-o ședință ulterioară. Totodată, dlui a cerut ca fișele de cost ale emisiunilor să fie revăzute în sensul în care să avem o claritate nu numai a costurilor tehnice (curent, apa, căldura etc), dar și a costurilor de creație, ca în consecință să ne putem da seama de costul și valoarea unui produs final. Remunerarea muncii personalului de creație trebuie să se facă în dependență de valoarea unui sau altui produs media la Radio și TV și nu după criterii general cantitative. ”Egalitarismul” salarial nu poate naște concurență iar asta înseamnă că lucrurile la Radio-TV nu se vor schimba încă mulți ani înainte. În opinia lui Grozavu, regulamentul de salarizare a personalului de creație trebuie urgent revăzut.

Dna Bordeianu a specificat că angajații sunt remunerați conform fișei de post și după numărul de emisiuni montate, norma de lucru este inclusă în fișa de post. Salarizarea angajaților se efectuează în conformitate cu Regulamentul de salarizare a angajaților IPNA Compania ”Teleradio-Moldova” aprobat în anul 2012. Mai mult decît atît, fișele de cost nu sunt făcute pentru a calcula salariul angajaților, ele sunt făcute pentru a calcula costul emisiunilor. Ce ține de partea cheltuielilor incluse în fișele de cost, acestea nu pot fi exacte deoarece cheltuielile unei emisiune pot varia în dependență de tema abordată, numărul de invitați, evenimente, etc. din acest considerent se fac niște calcule aproximative.

Dl P. Grozavu a propus ca în ultima ședință a lunii septembri 2015 să fie examinat Regulamentul de salarizare a angajaților IPNA Compania ”Teleradio-Moldova”.

Ca urmare a dezbaterilor publice, Președintele CO, Doina Deleu a propus să se ia act de informația prezentată cu recomandările propuse de membrii CO, așa gen de informație să fie analizată anual, atunci cînd va fi discutat Caietul de sarcini al IPNA Compania ”Teleradio-Moldova”.

**S-a votat: „PRO” – 6 voturi (D. Deleu; P. Grozavu; L. Călugăru; S. Nistor; V. Țapeș; L. Vasilache)**

Membrii CO au concretizat faptul că următoarea ședințe vor avea loc vineri, 21 august, ora 14.00, iar pe Ordinea de zi vor figura chestiunile:

Analiza economico-financiară şi juridică a raporturilor de locaţiune în cadrul IPNA Compania ”Teleradio-Moldova”: venituri, datorii, litigii, cu referire la Hotărârea Curţii de Conturi nr. 13 din 30.04.2015;

Analiza juridica a litigiilor în care este implicata IPNA Compania ”Teleradio-Moldova”.

Preşedintele CO a declarat epuizarea subiectelor din Ordinea de zi şi a pus la vot încheierea şedinței.

**S-a votat: „PRO” – 6 voturi (D. Deleu; P. Grozavu; L. Călugăru; S. Nistor; V. Țapeș; L. Vasilache)**

**Durata şedinţei: 16:00-19:00.**

Au semnat:

**Preşedintele**

**Consiliului de Observatori Doina DELEU**

**Secretarul**

**Consiliului de Observatori Mariana CERSAC**